钦定古今图书集成/理学汇编/文学典/第084卷 > 陈庚
## 钦定古今图书集成/理学汇编/文学典/第084卷 > 陈庚

按《广东通志》：“庚字南金，东莞人。父益新，博通群书，邃
于理学，补贡不就，隐居东湖之上。庚擢咸淳甲子乡
贡进士，南省罢归，无复求仕志，日肆力古文词，沉蔚
有致。经略使刘实奇其才，辟置幕府。无何，以世乱归
栖东湖，研心性命之学，学者翕然宗之。弟纪，领咸淳
九年乡荐，宋季与庚皆退隐于家。卜邻赵必。”相与
赋咏自娱。尤工小词，有周美成、康伯可遗风。所著有
《越吟斐稿》，行于世。